[{"text_idx": "#000000", "text": "Bilboko 1983ko uholdeetan konpartsek izan zuten paperari buruzko hitzaldia, bihar, La Bolsan"}, {"text_idx": "#000001", "text": "Aurtengo abuztuan 40 urte beteko dira Bilbon gogoratzen diren uholde txarrenak izan zirela. Horren harira, bihar, apirilaren 27an, Bilboko Konpartsak antolatutako solasaldia egingo da La Bolsa eraikinean arratsaldeko 19:00."}, {"text_idx": "#000003", "text": "Egitasmoaren izena \u201cElkarlan bira\u201d da eta haren barruan beste hainbat ekintza eramango dira aurrera. Antolatzaileek adierazi dutenez, \u201cAurtengo Aste Nagusian 40 urte beteko dira 1983ko uholdeak izan zirenetik. Bilboko Konpartsok, aurten, orduan gertatu zena eta konpartsek zoritxarrari aurre egiten jokatutako rol garrantzitsua gogora ekarri nahi dugu Elkarlan Uholdearen bidez. Hain zuzen ere, elkarlana, elkartasuna, talde-ikuspegia eta, horien arabera, \"eskuak zikintzeko\" prestutasuna aintzat hartzeko balioak dira, gure iritziz, nabarmendu eta zaindu beharrekoak\u201d."}, {"text_idx": "#000004", "text": "Bestalde, efemeride honen garrantzia dela eta, Bilboko Konpartsak gertaera honen inguruko erreportaje bat egin du; solasaldian estreinatuko dena, alegia. 15 minutuko erreportaje labur honetan, orduan konpartsakide zebiltzan zenbait pertsonen testigantzak jaso dituzte."}]